S`letschte Stück richtig Waldegg isch denn  nomol richtig spannend gsi: Es Trampelwägli wie die em Rhy noche, allerdings ziemlich ufe-abe und dr Untergrund us Sandstei… Das isch mr am Afang irgendwie nid so sympathisch gsi, will mä immer s`Gfühl het dä Sand überall git plötzlich noche und rütscht ab! Aber uf dr andere Siite isch das Züg mega griffig, s`Ross rütscht mit dä Iisä so guet wie gar nid! Wo mr grad am nä Lagerhuus oder so öbbisem verbii si, goht s`Fänschter uf, und ä junge Maa luegt ganz erstuunt use. Mir grüesse beidi und, woni scho fascht  verbii bi seit er: "ä Landstriicher!" Nei hallo???   )